สวัสดีค่ะ เมื่อประมาณ 5วันก่อน มีอะไรกันกับแฟนโดยที่ไม่ได้สอดใส่ ใช้ถูภายนอกแต่แฟนไม่ได้ใส่ถุงยางค่ะ แต่ได้กินยาคุมฉุกเฉินไปเพราะกลัว ครั้งล่าสุดมีอะไรกันกับแฟนอีกครั้ง แฟนพยายามมีเพศสัมพันแบบสอดใส่โดยไม่ที่ไม่ใส่ถุงยางแต่ไม่สำเร็จ ครั้งนี้ไม่ได้กินยาคุม หลังจากผ่านไป1คืน มีอาการคลื่นใส้ อ้วก อ่อนเพลีย ตัวร้อน ปากแห้ง ใจสั่นเล็กน้อย ไม่ทราบว่าแบบนี้จะมีโอกาสท้องไหมคะ หรือเกิดจากสาเหตุอะไร เพราะช่วงประมาณ 3สัปดาห์ที่ผ่านมานอนดึกทุกวันด้วยค่ะ และส่วนตัวป่วยเป็นโรคซึมเศร้าและวิตกกังวลด้วย ขอบค่ะ
สวัสดีค่ะ การมีเพศสัมพันธ์เมื่อ 5 วันก่อน หากไม่ได้มีการสอดใส่ มีแค่การถูอวัยวะเพศภายนอก และยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น ก็ไม่จำเป็นต้องทานยาคุมฉุกเฉินไปส่วนการที่มีเพศสัมพันธ์อีกครั้ง แต่สอดใส่ไม่เข้า และหากยังไม่ได้มีการหลั่งน้ำอสุจิออกมา โอกาสที่จะตั้งครรภ์ก็ไม่มีค่ะสำหรับอาการคลื่นไส้ อาเจียน อ่อนเพลีย ตัวร้อน ปากแห้ง ใจสั่นที่เป็นอยู่นั้น หากยังไม่มีอาการขาดประจำเดือน ก็ไม่ใช่อาการของการตั้งครรภ์ เพราะอาการของการตั้งครรภ์จะไม่ปรากฏเร็วภายในไม่กี่วัน วันหลังจากมี่มีเพศสัมพันธ์ไป แต่จะปรากฏหลังจากอาการขาดประจำเดือนไปแล้ว 1-2 สัปดาห์ค่ะดังนั้น อาการที่เป็นอยู่ จึงเกิดจากสาเหตุอื่นๆ เช่น อาหารเป็นพิษ กระเพาะอาหารอักเสบ ผลจากการทานยาบางชนิด หรือเกิดจากมีความเครียด วิตกกังวลก็ได้ เป็นต้นในเบื้องต้น ควรพยายามจิบน้ำเปล่าบ่อยๆ และอาจดื่มน้ำเกลือแร่เสริม เพื่อป้องกันร่างกายขาดน้ำ ซึ่งทำให้เกิดอาการอ่อนเพลีย ปากแห้ง ใจสั่นตามมาได้ เลือกทานเฉพาะอาหารอ่อน อาหารที่ย่อยง่าย งดการทานอาหารรสจัด และอาจทานยาแก้คลื่นไส้อาเจียน เช่น ยาเมโทโคลพราไมด์ (metoclopramide) เป็นต้น หรือยาแก้เวียนหัว เช่น dimenhydrinate (ไดเมนไฮดริเนต) เป็นต้น นอกจากนี้ ก็ไม่ควรนอนดึก และนอนพักผ่อนให้เพียงพอค่ะ แต่หากอาการไม่ดีขึ้น ก็ควรไปพบแพทย์เพื่อรักษาค่ะ